text: Nu rykker TV SYDs Knæk Cancer-blomst
  22 oktober 2015 kl. 14.29
  Der er for alvor kommet gang i TV SYDs Knæk Cancer-blomst – den har været vidt omkring på det sidste døgn. 
  På det sidste døgn har TV SYDs Knæk Cancer-blomst været på lidt af en rundtur. Ved 15-tiden i går var blomsten fortsat i Tønder, hvor TV SYD sendte blomsten af sted søndag aften. Her til eftermiddag har blomsten dog i mellemtiden været i Esbjerg, Faaborg, Odense og pt. i Vejle.
  Og vigtigst af alt er blomsten blevet delt rigtig mange gange på turen. Det er nemlig det, der giver penge til Knæk Cancer – for hver gang blomsten bliver delt, sponsorerer HTH nemlig 15 kr. til Knæk Cancer.
  Da blomsten var i Tønder onsdag havde den rejst over 217 km, der var delt 58 billeder og indsamlet 870 kroner. Torsdag er det dog nogle helt andre tal, blomsten afslører. Her har TV SYDs blomst rejst over 886 km, der er blevet delt 247 billeder og dermed indsamlet 3.705 kr. med blomsten.
  Du kan følge blomsten på http://kc15.tv2.dk/map.
  